भगवान सभी जीवों के कल्याण के लिए लेते हैं अवतार : असंगानंद
इंदौर | जब तक इंद्रियों और मन पर संयम नहीं होगा, तब तक ज्ञान किसी काम का नहीं। भगवान धर्म की रक्षा और स्थापना के लिए योगमाया से अवतार लेते हैं। वे जीवमात्र के कल्याण के लिए अव्यय योग का उपदेश कर रहे हैं। इसका अभिप्राय है कि जीव का परमात्मा से नित्य योग है। यह बात शुक्रवार को गीता भवन में भगवत गीता ज्ञान कर्म संन्यास योग पर स्वामी असंगानंद (उज्जैन) ने प्रवचन में कही। ट्रस्टी व संयोजक रामविलास राठी ने बताया प्रवचन प्रतिदिन सुबह 9 से 10 व शाम 5.30 से 6.30 बजे तक होंगे।
hin_Deva hin_Deva